CELEX: 51989PC0574
Language: da
Date: 1989-11-20
Title: FORSLAG TIL RAADETS FORORDNING ( EOEF ) OM ANVENDELSEN I PORTUGAL AF PRODUKTIONSSTOETTEORDNINGEN FOR VISSE SORTER FLINTMAJS AF HOEJ KVALITET

Nr. C 316/4                                 De Europæiske Fællesskabers Tidende                                16. 12. 89
                                                                II
                                                    (Forberedende retsakter)
                                              KOMMISSIONEN
            Tekster, der henviser til referencen KOM(89) ... er i dens komplette ordlyd (indbefattet introduk-
            tion, bilag osv.) offentliggjort i serien Dokumenter.
            Disse kan bestilles gennem salgskontorerne, der er angivet på omslagets sidste side.
           Forslag til Rådets forordning (EØF) om anvendelsen i Portugal af produktionsstøtteordningen
                                           for visse sorter flintmajs af høj kvalitet
                                                  KOM(89)     574 endelig udg.
                                     (Forelagt af Kommissionen den 27. november 1989)
                                                        (89/C 316/04)
           RÅDET FOR DE EUROPÆISKE FÆLLESSKABER HAR —
           under henvisning til Traktaten om Oprettelse af Det Europæiske Økonomiske Fællesskab,
           under henvisning til akten vedrørende Spaniens og Portugals tiltrædelse, særlig artikel 234,
           stk. 3,
           under henvisning til forslag fra Kommissionen,
           under henvisning til udtalelse fra Europa-Parlamentet, og
           ud fra følgende betragtninger:
           Ifølge artikel 10a i Rådets forordning (EØF) nr. 2727/75 af 29. oktober 1975 om den fælles
           markedsordning for korn ('), senest ændret ved Kommissionens forordning (EØF) nr.
           2860/89 (2), ydes der i tre produktionsår støtte til produktion af flintmajs af høj kvalitet i de
           bedst egnede områder i Fællesskabet; ifølge tiltrædelsesaktens artikel 261 finder forordning
           (EØF) nr. 2727/75 ikke anvendelse på Portugal før den 1. januar 1991;
           hvis den pågældende ordning først anvendes fra denne dato, vil virkeliggørelsen af de tilstræbte
           mål ikke kunne sikres for Portugals vedkommende; det vil derfor være hensigtsmæssigt at fast-
           sætte, at den pågældende ordning straks finder anvendelse i nævnte land —
           UDSTEDT FØLGENDE FORORDNING:
                                                           Artikel 1
            Den i artikel 10a i forordning (EØF) nr. 2727/75 omhandlede ordning finder anvendelse på de
            bedst egnede områder i Portugal.
                                                            Artikel 2
            Denne forordning træder i kraft på dagen for offentliggørelsen i De Europæiske Fællesskabers
             Tidende.
            Denne forordning er bindende i alle enkeltheder og gælder umiddelbart i hver medlemsstat.
            (») EFT nr. L 281 af 1. 11. 1975, s. 1.
            O EFT nr. L 274 af 23. 6. 1989, s. 41.